Anexa nr. 1 la H.C.L. nr. ________________

MODEL 
CONTRACT DE GESTIUNE DIRECTĂ
privind serviciul de administrarea și exploatarea staților de reîncărcare a vehiculelor electrice aflate pe domeniului public al Municipiului Timișoara

CAPITOLUL  I
PĂRŢILE CONTRACTANTE

MUNICIPIUL TIMIŞOARA, cu sediul in Timișoara,  Bv. C.D. Loga nr.1, județulTimiș cod fiscal 14756536, tel. 0256.969, reprezentat prin Dominic Fritz - Primar, în calitate de PROPRIETAR/DELEGATAR
și
........................., cu sediul in ........................., adresă email:.................................. înregistrată la Oficiul Registrului Comerțului sub nr. ................, C.U.I. ...................., cont nr. .............................deschis la .............................. reprezentat prin  ..................... funcţia Director General, în calitate de OPERATOR/DELEGAT,

Au încheiat prezentul contract, în temeiul Hotărârii Consiliului Local al Municipiului Timişoara nr._____/________ privind aprobarea încredințării către _______________________a gestiunii directe a serviciului de administrarea și exploatarea staților de reîncărcare a vehiculelor electrice aflate pe domeniului public al Municipiului Timișoara, prin atribuirea directă a contractului de delegare a gestiunii.

În temeiul art.10 alin.1 lit.a) și art. 11, alin .2, lit. c) din Ordonanța nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare.

CAPITOLUL  II
DOCUMENTELE CONTRACTULUI

Art.1. Sunt parte integrantă a prezentului contract următoarele documente:  
a) Studiul de oportunitate pentru fundamentarea și stabilirea soluțiilor optime de delegare a gestiunii serviciilor de administrare și exploatare a stațiilor de reîncărcare pentru vehicule electrice aflate pe domeniul public al Municipiului Timișoara, înregistrat cu nr. TMI2025-031737/22.07.2025,
b) Caietul de Sarcini privind serviciul de administrarea și exploatarea staților de reîncărcare a vehiculelor electrice aflate pe domeniului public al Municipiului Timișoara, înregistrat cu nr. TMI2025-031738/22.07.2025,
c) Regulamentul privind serviciul de administrare a staților de reîncărcare a vehiculelor electrice aflate pe domeniului public al Municipiului Timișoara, înregistrat cu nr. TMI2025-034113/07.08.2025;
d) Indicatorii de performanță -Anexa nr.1 la Caietul de sarcini nr. TMI2025-031738/22.07.2025,
e) Proces-verbal de predare-preluare a bunurile de retur, bunurile proprietatea Proprietarului puse la dispoziția Operatorului, sunt 16 stații de reîncărcare DC cu putere 60KW DC și 22KW AC model EXP 120K1 - HT stațiilor de raza Municipiului Timișoara  - Anexa nr.2 la HCL nr. ____


Art.2. INTERPRETARE
a. Împărțirea pe capitole și articole, precum și titlurile din Contract sunt introduse numai pentru a ușura sistematizarea și nu va afecta interpretarea prezentului Contract și nu va servi interpretării intențiilor Părților.
b. Orice referire la articole sau numere de articole va însemna, dacă nu este altfel specificat, o referire la articolele prezentului Contract. Referirile la anexe vor fi considerate referiri la anexele prezentului Contract.
c. Referirile la „acest contract/prezentul Contract” vor fi interpretate ca referiri la acest document după cum este revizuit, modificat sau completat și în vigoare la anumite intervale de timp și va include referiri la orice document care îl revizuiește, modifică sau completează sau intră în vigoare, este încheiat ținând cont de sau în conformitate cu prevederile acestuia. 
d. Referirile la „Părți” desemnează părțile prezentului Contract, iar referirile la „Parte” desemnează una dintre părțile prezentului Contract.
e. Referirile la „Indicatori”desemnează criteriile de evaluarea gradului de îndeplinire a obiectivelor stabilite de către Proprietar şi asumate de către Operator.
f. Termenii utilizați și nedefiniți în prezentul Contract și care sunt definiți de actele normative aplicabile vor avea înțelesul prevăzut în definiția corespunzătoare din Lege.
g. În  cazul oricărui conflict sau neconcordanțe între corpul principal al Contractului și orice Anexă, clauza din cuprinsul Contractului va prevala, cu excepția situației în care se specifică  altfel în prezentul Contract.
h. Prezentul Contract reprezintă întreaga înțelegere contractuală a părților cu privire la obiectul acestuia.
i. Părţile declară în mod expres și confirmă că prezentul contract constituie titlu executoriu în conformitate cu prevederile legale și dispozițiile Legii nr. 207/2015, cu modificări și actualizări.
j. Anexele la prezentul contract au aceeași valoare contractuală între părți ca și dispozițiile cuprinse în contract și împreună constituie documentele delegării.

CAPITOLUL III
OBIECTUL, DURATA ȘI DATA DE ÎNCEPERE 

[bookmark: _Hlk201212105][bookmark: _Hlk201155877]Art.3. Obiectul contractului îl constituie încredințarea serviciului public de exploatare și întreţinerea stațiilor de încărcare de pe raza municipiului Timișoara, în conformitate cu Caietul de sarcini si Regulamentul de Serviciu, care fac parte integrantă din prezentul contract.
Art. 4. (1) Prezentul contract de gestiune directă se încheie pentru o perioadă de 5 ani, cu începere de la data emiterii Ordinului de Începere.
(2) Data intrării în vigoare a contractului este data semnării de către reprezentanții Părților sau de către ultimul din aceștia în cazul în care contractul nu este semnat în aceeași zi de ambele Părți.
(3) Părțile pot conveni asupra prelungirii duratei contractului, în condițiile prevăzute de legea aplicabilă, prin act adițional, cu cel puțin 6 luni înainte de data expirării contractului.

CAPITOLUL IV
BUNURILE UTILIZATE ÎN DERULAREA CONTRACTULUI

Art.5. 1) În cadrul prezentului contract de gestiune directă bunurile utilizate pentru prestarea activităților serviciului de exploatare și întreţinerea stațiilor de încărcare de pe raza municipiului Timișoarase împart în următoarele categorii:
a) Bunuri de retur:
· bunurile proprietatea Proprietarului puse la dispoziția Operatorului pe întreaga durată a contractului. Acestea sunt și rămân în proprietatea Proprietarului pe întreaga durată a contractului și revin de drept Proprietarului, la încetarea contractului din orice cauză, gratuit și libere de orice sarcini.
· bunurile realizate de Operator revin de drept, la expirarea contractului, gratuit și libere de orice sarcini, Proprietarului și sunt integrate în domeniul public. 
Bunurile de retur, proprietate publică sunt supuse inventarierii anuale și se evidențiază distinct, extracontabil, în patrimoniul Operatorului.
b) Bunuri proprii: - bunurile care aparțin Operatorului și sunt folosite de către acesta pe toată durata delegării. Acestea nu vor fi transferate Proprietarului la încetarea contractului.




2) Bunurile de retur, bunurile proprietatea Proprietarului puse la dispoziția Operatorului sunt 16 stații de reîncărcare DC cu putere 60KW DC și 22KW AC model EXP 120K1 - HT, pentru vehicule electrice aflate pe domeniul public al municipiul Timișoara, în următoarele locații:

	Nr.
	Serie stației
	Locație
	Nr. de inventar 
	POD

	1.
	L2180001F01040376A00
	Strada Plautius Andronescu
	101364.007
	RO005E513986950

	2.
	L2180002F01040376A00
	Splaiul Nicolae Titulescu
	101364.003
	RO005E513986804

	3.
	L2180003F01040376A00
	B-dul I.C. Bratianu
	101364.013
	RO005E513987108

	4.
	L2180004F01040376A00
	B-dul Tache Ionescu nr.44
	101364.016
	RO005E513986815

	5.
	L2180005F01040376A00
	B-dul Republicii
	101364.008
	RO005E513986961

	6.
	L2180006F01040376A00
	B-dul Revoluției din 1989
	101364.011
	RO005E513986703

	7.
	L2180007F01040376A00
	Strada Gheoghe Dima
	101364.004
	RO005E513987276

	8.
	L2180008F01040376A00
	Strada Michelangelo
	101364.002
	RO005E513986679

	9.
	L2180009F01040376A00
	B-dul Mihai Viteazu
	101364.005
	RO005E513986781

	10.
	L2180010F01040376A00
	Piața Iancu Huniade
	101364.009
	RO005E513986758

	11.
	L2180011F01040376A00
	B-dul 16 Decembrie 1989
	101364.001
	RO005E513986837

	12.
	L2180012F01040376A00
	Calea Aradului în vecinătatea str. Cugir
	101364.010
	RO005E513986826

	13.
	L2180013F01040376A00
	Strada Martin Luther
	101364.012
	RO005E513987052

	14.
	L2180014F01040376A00
	Piața 700
	101364.015
	RO005E514060976

	15.
	L2180015F01040376A00
	Martir Eugen Nagy nr.15-Aștrilor
	101364.014
	RO005E513986714

	16.
	L2180016F01040376A00
	B-dul Mihai Viteazul
	101364.006
	RO005E514000082




CAPITOLUL V
DREPTURILE ȘI OBLIGAȚIILE PĂRȚILOR

Art.6. DREPTURILE OPERATORULUI
	Operatorul are următoarele drepturi:
a) să încaseze contravaloarea operațiunilor efectuate (contravaloarea încărcărilor), conform tarifului aprobat de Proprietar, în condițiile legislației aplicabile;
b) să asigure echilibrul contractual pe durata contractului de gestiune directă;
c) să solicite ajustarea tarifelor în conformitate cu prevederile legale în vigoare la data solicitării;
d) să propună modificarea tarifelor aprobate, în conformitate cu prevederile în vigoare la data solicitării, în situațiile de schimbare semnificativă a echilibrului contractual;

Art.7. DREPTURILE PROPRIETARULUI
	Proprietarul are următoarele drepturi, pe care le va exercita în corelare cu regulamentele, politicile tarifare, programele și strategiile de dezvoltare:
a) să aprobe stabilirea/ajustarea/modificarea tarifelor, la propunerea Operatorului, potrivit prevederilor legale în vigoare;
b) să refuze, în condiții justificate, aprobarea ajustării și/sau modificării tarifelor solicitate de Operator;
c) să sancționeze Operatorul în cazul în care acesta nu îndeplinește indicatorii de performanță și obligațiile stabilite în sarcina sa; 
d) să inspecteze bunurile de retur și să verifice gradul de realizare a investițiilor prevăzute prin contract, în sarcina Operatorului;
e) să rezilieze contractul în conformitate cu prevederile de la capitolul „Rezilierea contractului”;
f) să aprobe modificări și/sau completări la contract, în condițiile legii, prin acte adiționale;
g) să aplice penalități în caz de neexecutare sau executare cu întârziere a obligațiilor contractuale de către Operator;
h) să modifice unilateral partea reglementară a contractului pentru motive ce țin de interesul național sau local și/sau în caz de modificare legislativă, cu posibilitatea pentru Operator de a primi o compensație în cazul în care echilibrul contractual este afectat în mod semnificativ ca urmare a acestor modificări;
i) să verifice/să monitorizeze, prin reprezentanții săi, îndeplinirea obligațiilor contractuale asumate de Operator;
j) alte drepturi prevăzute de prezentul contract sau de Lege.

Art.8. OBLIGAŢIILE OPERATORULUI
(1) Operatorul are următoarele obligaţii:
a) să obțină/dețină avizele, acordurile şi autorizaţiile necesare prestării activităţilor încredințate, prevăzute de legislația în vigoare și să le mențină valabile, pe cheltuiala sa proprie;
b) [bookmark: tree#711]să asigure pe cheltuiala sa energia electrică necesară funcționării stațiilor de reîncărcare și energia electrică ce va fi folosită la reîncărcarea vehiculelor electrice; 
c) [bookmark: tree#713]să asigure prestarea serviciilor şi activităţilor necesare exploatării și întreţinerii, stațiilor de încărcare de pe raza municipiului Timișoara cu respectarea Regulamentului de Serviciu și Caietului de sarcini;
d) să respecte în întregime Caietul de sarcini și Regulamentul de serviciu, anexă la contract precum şi prevederile legale în vigoare în domeniul specific de activitate, iar în cazul nerespectării se vor aplica sancțiunile prevăzute în caietul de sarcini, regulamentul de serviciu și în legislația specifică în vigoare;
e) declară că dispune de dotarea tehnică și deține utilajele necesare pentru prestarea serviciului la care s-a angajat și se obligă să își asigure în cel mai scurt timp dotarea cu personalul aferent prestării serviciilor;
f) să asigure, contra cost, materialele necesare pentru prestarea serviciului;
g) să respecte legislaţia şi reglementările în vigoare aplicabile activităţilor încredințate;
h) să respecte obligaţiile aplicabile în domeniile mediului, social şi al relaţiilor de muncă, stabilite prin legislaţia aplicabila in domeniu;
i) să pună în aplicare metode performante de management care să conducă la reducerea costurilor de operare și de îmbunătățire a calității operațiunilor;
j) să plătească sumele și/sau penalitățile contractuale în cuantumul prevăzut de prezentul contract și anexele corespunzătoare, în caz de nerespectare a obligațiilor sale contractuale și a indicatorilor de performanță;
k) să respecte indicatorii de performanță și să îmbunătățească în mod continuu calitatea activităților prestate;
l) să nu cesioneze sau transfere în vreun mod prezentul contract sau o parte dintre drepturile și obligațiile sale derivate din prezentul contract,orice astfel de operațiune fiind nulă de drept;
m) să informeze Proprietarul în cazul în care intervin modificări la condițiile atașate autorizațiilor, schimbări în ceea ce privește deținerea autorizațiilor sau elemente care pot afecta prezentul contract;
n) să înregistreze toate reclamațiile și sesizările care îi sunt adresate într-un registru și să ia măsurile de rezolvare ce se impun;
o) la încetarea contractului de gestiune directă din alte cauze decât termenul, forța majoră și întelegerea părților, să asigure continuitatea prestării activităților în condițiile stipulate în prezentul contract, până la preluarea acesteia de către Proprietar, dar nu mai mult de 90 de zile;
p) să notifice  cauzele de natură să conducă la reducerea activității și măsurile ce se impun  pentru asigurarea continuității;
q) să transmită Proprietarului rapoarte periodice cu informații privind activitățile desfășurate, calitatea serviciului și respectarea obligațiilor contractuale;
r) să propună Proprietarului scoaterea din funcțiune a mijloacelor fixe aparținând patrimoniului public, dacă este cazul, în baza legislației în vigoare;
s) în cazul apariției unor cauze de forță majoră care determină întârzieri în execuția serviciului sau chiar încetarea temporară a acestuia, Operatorul va anunța de îndată Proprietarul și va contribui la minimalizarea efectelor negative ivite;
t) să respecte regulile privind prestarea serviciilor de exploatare și întreţinerea stațiilor de încărcare de pe raza municipiului Timișoara;
u) să asigure funcţionarea şi întreţinerea stațiilor de încărcare de pe raza municipiului Timișoara;
v) să respecte taxele și tarifele stabilite şi aprobate de către Consiliul Local;
w) să întocmească şi să păstreze registrele de evidenţă şi arhivă;
x) să întocmească planul pentru Prevenirea și Stingerea Incendiilor;
y) să încheie contracte cu furnizorii de utilităţi pentru asigurarea şi valorificarea exploatării bunurilor care fac obiectul prezentului contract  în condiţiile legii;
z) să furnizeze Proprietarului informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării serviciilor, în conformitate cu clauzele contractului de gestiune şi cu prevederile legale în vigoare;
aa) să restituie bunurile de retur, în deplină proprietate, în mod gratuit și libere de orice sarcini, la încetarea contractului de gestiune directă;
ab) să depună toate diligențele necesare pentru conservarea integrității bunurilor de retur pe toată durata contractului și să asigure exploatarea, întreținerea și reparația acestora cu personal autorizat;
(2) Operatorul își va desfășura activitatea, pe durata prezentului Contract, în locațiile prevăzute in caietul de sarcini  anexă la prezentul contract.


Art.9. OBLIGAȚIILE PROPRIETARULUI
	Proprietarul are următoarele obligaţii:
a) să  nu-l tulbure pe Operator în exercitarea drepturilor sale ce rezultă din prezentul contract;
b) să notifice Operatorul cu privire la apariţia oricăror împrejurări de natură să aducă atingere drepturilor Operatorului;
c) să verifice periodic respectarea clauzelor contractuale, îndeplinirea Indicatorilor de performanță, calitatea serviciului prestat, menținerea echilibrului contractual;
d) sa pună la dispoziția Operatorului strategia si programele de măsuri și acțiuni privind administrarea serviciilor domeniului public. Modificările survenite în strategia privind administrarea domeniului public al municipiului Timișoara, care reclamă servicii suplimentare față de cele  contractate, vor face obiectul unor negocieri privind majorarea valorilor prevăzute în prezentul contract.
e) sa acorde sprijin Operatorului pe parcursul derulării contractului, la initiațiva acestuia de a îmbunătăți serviciul prestat, pentru toate acțiunile care nu contravin interesului creșterii calității serviciului respectiv.
f) să predea pe bază de proces-verbal de predare-preluare bunurile de retur care fac parte obiectul contractului de gestiune directă, precum și pe măsură ce apar noi astfel de bunuri față de cele care au fost predate, împreună cu inventarul existent, libere de orice sarcini;
g) orice alte obligații prevăzute de legislația în vigoare.

CAPITOLUL VI
EXECUTAREA CONTRACTULUI
Art.10. TARIFE
(1) Stabilirea, ajustarea și modificarea tarifelor platite de  utilizatorii statiei de încărcare,  se aprobă de Consiliul Local prin hotărâre fără a fi necesară încheierea unui act adițional la prezentul contract, în cazurile de ajustare sau modificare, conform art.24 din Caietul de sarcini.
(2) Tarifele aprobate trebuie să conducă la atingerea următoarele obiective:
a) asigurarea prestării activităților serviciului de exploatare și întreţinerea stațiilor de încărcare de pe raza municipiului Timișoara, obiect al prezentului Contract, la nivelurile de calitate și Indicatorii de performanță stabiliți prin caietul de sarcini, regulamentul serviciului și prin prezentul contract;
b) realizarea unui raport calitate-cost cât mai bun pentru activitățile prestate pe durata contractului și asigurarea unui echilibru între riscurile și beneficiile asumate de părți;
c) asigurarea funcționării eficiente a serviciului și a exploatării bunurilor aparținând domeniului public al Proprietarului, afectate serviciului de exploatare și întreţinerea stațiilor de încărcare de pe raza municipiului Timișoara



CAPITOLUL VII
INDICATORI DE PERFORMANȚĂ

Art.11. (1) Operatorul va presta activitățile astfel încât să asigure îndeplinirea Indicatorilor de performanță stabiliți în Caietul de Sarcini (Anexa nr. ......la contract).

CAPITOLUL VIII
RĂSPUNDEREA CONTRACTUALĂ, SANCȚIUNI, PENALITĂȚI, DESPĂGUBIRI

Art.12. Nerespectarea în tot sau în parte ori executarea necorespunzătoare de către părţile contractante a obligațiilor cuprinse în prezentul contract de gestiune directă atrage răspunderea contractuală a părții în culpă. Răspunderea contractuală naște obligația reparării întregului prejudiciu cauzat, precum și după caz, plata de daune interese potrivit principiului reparării integrale a prejudiciului.
Art.13. În situația rezilierii contractului din vina unei părți, această parte va datora despăgubiri celeilalte părți, în cuantumul stabilit de părți, de un expert independent desemnat de acestea sau de către instanța judecătorească competentă. 
Art.14. (1) Încetarea prezentului contract nu va avea ca efect degrevarea de obligații a părților în cazul în care, prin natura lor, obligațiile respective rămân în vigoare și după data încetării contractului.
(2) Părțile rămân răspunzătoare pentru orice fapte/acte întreprinse de către o parte pe perioada desfășurării contractului ale căror rezultate s-ar ivi după încetarea efectelor contractului și care ar avea efecte prejudiciabile pentru cealaltă parte.
[bookmark: _Toc254520628][bookmark: _Toc337740355][bookmark: _Toc389744740]Art.15. Răspundere, penalități și despăgubiri în sarcina Operatorului
(1) În cazul nerespectării sau neatingerii indicatorilor de performanță prevăzuți în caietul de sarcini, Operatorul va plăti Proprietarului compensația corespunzătoare, după cum urmează:

INDICATORII DE PERFORMANȚĂ

	Nr.
Crt.
	Indicator de performanță
	Nivelul garantat
	Compensația  în caz de nerealizare a nivelului garantat

	1.
	Calitatea şi eficienţa serviciului şi a activităţilor prestate/Îndeplinirea prevederilor din contract şi caietul de sarcini cu privire la calitatea şi cantitatea serviciului prestat
	Ziua lucrătoare imediat următoare, pentru sesizări asupra calității și eficienței serviciului prestat
	5% din valoarea veniturilor încasate pe luna anterioară/zi până la atingerea nivelului de calitate și eficiență a serviciului prestat

	2.
	Situaţia personalului: număr, structură
	Numărul minim al personalului, activ, angajat cu contract de muncă, conform  art. 16 lit. j)  și art.19 din Caietul de sarcini (cu excepția personalului de pază)
	1% din valoarea veniturilor încasate pe luna anterioara/zi până la atingerea numărului minim de personal conform caietului de sarcini 

	3.
	Starea tehnică a echipamentelor şi dotărilor
	Dotările tehnice minime aflate in dotarea Operatorului si în stare bună/de funcționare. Echipamentele, utilajele si sculelevor fi cele prevazute la art. 16 lit. k)  din Caietul de sarcini

	10% din valoarea veniturilor încasate pe luna anterioară/zi până la înlocuirea echipamentelor aflate în stare de nefuncționare sau degradate.

	4.
	Readucerea în stare de funcționare a stațiilor de reîncărcaredeteriorate în urma unor acte de vandalism revin operatorului, fiind obligat să le refacă/repare pe cheltuiala sa, în termen de 15 zile de la constatarea distrugerii acestora.
	Readucerea în stare de funcționare a stațiilor de reîncărcaredeteriorate în urma unor acte de vandalism în termen de 15 zile lucrătoare de la constatarea distrugerii acestora, pe cheltuiala operatorului
	1% din valoarea veniturilor încasate pe luna anterioară/zi, după expirarea termenului de 15 zile lucrătoare, calculate/zi până la refacerea construcţiilor deteriorate în urma unor acte de vandalism 

	5.
	Realizarea lucrărilor de întreţinere şi reparaţii care se vor efectua la solicitarea Proprietarului.
	Realizarea lucrărilor de întreţinere şi reparaţii curente in termen de 30 de zile de la solicitarea transmisa în scris de către Proprietar.
	1 % din valoarea veniturilor încasate pe luna anterioară/zi, după expirarea termenului de 30 zilelucrătoare, calculate/zi până la efectuarea reparațiilor solicitate de catre Proprietar

	6
	Trasnsmiterea raportelor lunare până în data de 20 a lunii următoare, astfel cum sunt descrise la art. 21 și 23 din caietul de sarcini
	Transmiterea documentelor solicitate conform art. 21 și 23 din caietul de sarcini 
	0,5 % din valoarea veniturilor încasate pe luna anterioară/zi, după expirarea datei de 20 a lunii următoare, până la transmiterea datelor solicitate



(2)  Nerespectarea contractului, a Caietului de sarcini și a Regulamentului de serviciu, precum şi nerespectarea de 3 (trei) ori consecutiv a unor Indicatori de Performanţă poate determina rezilierea Contractului de către Proprietar.
(3) Nerespectarea de către Operator a obligaţiilor cuprinse în prezentul contract de gestiune directă, caietul de sarcini şi regulamentul de serviciu atrage răspunderea contractuală a părţilor sau ca urmare a constatării unor abateri ale acestuia, Proprietarul are dreptul să rezilieze contractul.
(4) În cazul în care Operatorul refuză să predea pe bază de proces-verbal bunurile care fac parte din obiectul prezentului Contract, în termen de 5 zile de la încetarea contractului, Proprietarul îi va aplica acestuia penalităţi de 15 % din valoarea ultimei facturi/zi de întârziere.

Art.16. Răspunderea Proprietarului
[bookmark: _Toc332970614][bookmark: _Toc333325664][bookmark: _Toc333326735][bookmark: _Toc334082490][bookmark: _Toc337558502][bookmark: _Toc337653282][bookmark: _Toc337740356][bookmark: _Toc334082492][bookmark: _Toc337558504][bookmark: _Toc337653284][bookmark: _Toc337740358](1)Proprietarul declară că înainte de încredințarea serviciilor obiect al prezentului contract s-a asigurat că informațiile furnizate conțin toate datele cunoscute lui și pe care le consideră relevante sau importante în prestarea activităților, iar Operatorul declară că a luat act și a confirmat că a analizat și verificat toate informațiile furnizate și condițiile privind prestarea adecvată a activităților încredințate.
(2) Proprietarul nu îl va tulbura pe Operator în exercitarea drepturilor prevăzute în prezentul contract.

[bookmark: _Toc389744742]Art.17. Exonerarea de răspundere a Operatorului
(1) Operatorul nu va fi obligat să îndeplinească obligațiile sale contractuale, inclusiv indicatorii de performanță, în măsura în care acesta nu poate, în mod rezonabil, fie (i) să respecte termenele de îndeplinire a obligațiilor contractuale în perioadele de timp prevăzute, fie (ii) să continue să îndeplinească obligațiile contractuale, ca o consecință directă a:
a) apariției unui eveniment de forță majoră;
b) unei modificări legislative care obligă Operatorul să se conformeze cerințelor și obligațiilor legate de activitățile componente ale serviciului încredințat, restrictive, oneroase sau suplimentare față de cerințele și obligațiile în vigoare la data semnării prezentului contract.
(2) Operatorul nu va fi obligat să îndeplinească obligațiile sale contractuale în cazul în care, independent de voința sa, Operatorul se află în imposibilitatea de a presta activitățile, total sau parțial, din orice motiv, sau consideră că anumite circumstanțe ar putea împiedica Proprietarul, în condițiile prevăzute de prezentul contract, oferind în scris detalii cuprinzătoare asupra circumstanțelor, motivelor, durata posibilă a întreruperii și acțiunile avute în vedere pentru remedierea situației, precum și orice alte detalii pe care Proprietarul le solicită în mod rezonabil. Invocarea oricărui motiv care ar putea împiedica în mod substanțial prestarea activităților nu va atrage nicio modificare a vreunei clauze a acestui contract și nu va elibera sau exonera în niciun fel Operatorul de obligația de a presta activitățile conform contractului și a prevederilor legale în vigoare.


CAPITOLUL IX
FORŢA MAJORĂ

Art.18. (1)Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total sau parţial, a oricărei obligaţii care îi revine în baza prezentului contract de gestiune directă, dacă neexecutarea sau executarea necorespunzătoare a obligaţiei respective a fost cauzată de forţa majoră.
[bookmark: _Toc332970723][bookmark: _Toc333325769][bookmark: _Toc333326840][bookmark: _Toc334082599](2) „Forța Majoră” înseamnă un eveniment mai presus de voința Părților, care nu se datorează greșelii sau vinei acestora, imprevizibil și care face imposibilă executarea și respectiv îndeplinirea contractului. Pentru a opera efectele forței majore, partea care invocă forța majoră, are obligația de a obține un aviz privind existența cazului de forță majoră de la autoritățile competente pentru a face dovada intervenirii acestuia.
(3) Evenimentele de forță majoră vor include următoarele, fără a se limita la acestea:
Evenimente naturale de forță majoră cum ar fi:
- trăsnete, cutremure, uragane, inundații sau seceta și alte condiții climaterice extraordinare ca de exemplu temperaturi anormal de scăzute;- explozii, foc sau inundații (dacă nu sunt cauzate de Partea respectivă sau orice altă persoană pentru care aceasta este responsabilă);
- contaminări nucleare, chimice sau biologice (dacă nu sunt cauzate de Partea respectivă sau orice altă persoană pentru care aceasta este responsabilă);
- bombe sau alte muniții neexplodate sau descoperiri de fosile sau relicve arheologice.
Evenimente politice de forță majoră cum ar fi:
- război, conflict armat, invazii, blocade și embargouri;
- acțiuni violente de stradă sau rebeliuni civile;
- orice act sau amenințare de terorism credibilă în mod rezonabil la adresa Părții respective sau privind bunurile de infrastructură aferente activităților componente ale serviciului de exploatare și întreţinerea stațiilor de încărcare de pe raza municipiului Timișoara;
- greve sau alte mișcări revendicative la scara națională.
(4) Forța Majoră nu va include: probleme financiare ale Părților, executare cu întârziere/neexecutarea de către contractanții acestora a obligațiilor lor contractuale, condiții meteorologice, insuficiența forței de muncă sau a echipamentelor sau a materialelor (dacă nu se datorează forței majore). 
(5) Cu condiția respectării obligațiilor cuprinse în alin. 6 și alin. 7 ale prezentului articol, în situația în care un eveniment de forță majoră (condiție care va include consecințele acestuia) împiedică una dintre Părți să își respecte sau întârzie respectarea obligațiilor decurgând din prezentul Contract, se vor aplica următoarele măsuri:
- Partea va fi scutită de respectarea și de răspunderea pentru nerespectarea acelor obligații pe care nu le poate îndeplini ca o consecință a unui eveniment de forță majoră, fără a aduce prejudicii obligațiilor de încheiere a asigurărilor prevăzute în prezentul Contract.
- Orice perioadă de timp acordată sau permisă în baza prezentului Contract pentru îndeplinirea oricărei obligații (inclusiv obligațiile legate de Indicatorii de Performanță și durata Contractului dacă forța majoră a afectat integral executarea acestuia) va fi prelungită cu perioada de timp cât durează evenimentul de forță majoră, cu condiția, totuși, ca Partea afectată să-și fi respectat obligațiile ce-i revin în baza alin. (4) și (5) ale prezentului articol.
(6) O Parte afectată de un eveniment de forță majoră va informa cealaltă Parte cât mai curând posibil, dar nu mai târziu de 3 (trei) zile lucrătoare după ce ia cunoștință de apariția unui eveniment de forță majoră, furnizând detalii complete despre durata și efectele estimate ale acestuia, prezentând, totodată și un aviz privind existența cazului de forță majoră de la autoritățile competente pentru a face dovada intervenirii acestuia. Dacă evenimentul de forță majoră durează mai mult de o săptămână, Partea afectată va informa periodic cealaltă Parte, dar nu mai rar de o dată la două săptămâni, despre derularea evenimentelor.
(7) O Parte afectată de un eveniment de forță majoră va depune toate eforturile pentru a-și relua îndeplinirea obligațiilor cât mai curând posibil, iar între timp să diminueze efectele acestui eveniment, pentru a-și îndeplini obligațiile contractuale neafectate de forța majoră și va informa complet cealaltă Parte în legătură cu măsurile luate în acest sens, cu condiția ca acest lucru să nu presupună costuri nerezonabile pentru Partea afectată de evenimentul de forță majoră.
(8) Dacă la expirarea unei perioade de cel puțin 30 de zile de la apariția unui eveniment de Forță Majoră, acest eveniment de Forță Majoră (sau consecințele acestuia) continuă și afectează în mod semnificativ prestarea activităților sau executarea obligațiilor contractuale, astfel încât majoritatea Indicatorilor de Performanță încă de atins nu poate fi îndeplinită și/sau majoritatea acelor Indicatori de Performanță atunci când respectarea acestora a fost deja îndeplinită nu poate fi menținută ca urmare a acelui eveniment de Forță Majoră, atunci oricare dintre Părți va avea dreptul să notifice celeilalte Părți încetarea prezentul contract, fără ca vreuna dintre ele să pretindă daune-interese, în orice moment după expirarea acestei perioade, cu condiția ca evenimentul de forță majoră să continue încă în momentul acestei notificări și cu un preaviz de 10 zile.
Art.19. Întârzierea sau neexecutarea obligaţiilor asumate din motive de forţă majoră nu atrage pentru nici una dintre părţi penalizări sau alte compensații.

CAPITOLUL X
MENȚINEREA ECHILIBRULUI CONTRACTUAL

Art.20. (1) Părțile vor urmări în permanență menținerea echilibrului contractual/financiar al contractului.
(2) În situația în care, independent de Operator și de voința sa, modificări legislative, constrângeri tehnice, economice, financiare sau, în general, evenimente neprevăzute care nu constituie evenimente de forță majoră, astfel cum sunt acestea definite de prezentul contract, datorate sau nu Proprietarului, alterează echilibrul economico-financiar al prezentului contract, și dacă dezechilibrul rezultat nu poate fi remediat prin modificările/ajustările de tarife, părțile se obligă să renegocieze termenii și condițiile prezentului contract, în scopul restabilirii echilibrul economico-financiar al contractului.
(3) Dacă, la expirarea unei perioadei de cel puțin 30 de zile sau a unui alt termen stabilit de părți, calculat de la începerea negocierilor prevăzute la alineatul precedent, acestea eșuează, fără a putea fi reținută culpa uneia dintre părți, atunci oricare dintre părți va avea dreptul să notifice celeilalte părți încetarea prezentului contract, fără ca vreuna dintre ele să pretindă daune-interese.Operatorul va avea obligația de a presta activitățile menționate la art. 3, în continuare pe o durată de cel mult 90 de zile, în vederea asigurării continuității activităților.


CAPITOLUL XI
[bookmark: _Toc389744758]POLITICA DE MENȚINERE ȘI RECALIFICARE A FORȚEI DE MUNCĂ, PRECUM ȘI PROTECȚIA ACESTEIA PE DURATA VALABILITĂȚII CONTRACTULUI DE GESTIUNE DIRECTĂ

Art.21. (1)Operatorul va asigura forța de muncă necesară pentru prestarea activităților. Operatorul este răspunzător de angajarea unui număr suficient de persoane cu abilitățile, îndemânările, cunoștințele, instruirea, calificările și experiența necesare și adecvate unei bune desfășurări a activităților și se va asigura că are suficient personal de rezervă pentru prestarea în bune condiții a activităților, pe toată durata contractului. 
(2) Operatorul se va asigura că toți angajații săi implicați în prestarea activităților componente ale serviciului vor fi instruiți corespunzător cu:
- sarcina sau sarcinile pe care angajatul le va executa;
- toate prevederile importante ale contractului, inclusiv Regulamentul Serviciului și Caietul de sarcini al serviciului, anexe la prezentul contract;
- toate procedurile și standardele convenite între Părți la anumite interval de timp;
- toate procedurile, regulile, regulamentele și legile aplicabile pentru prestarea activităților, inclusiv regulile de securitate și siguranță în muncă, riscul de incendiu și prevederile în caz de incendiu.
(3) Pe perioada executării prezentului contract, Operatorul se va conforma politicilor referitoare la conduita personalului (inclusiv cele referitoare la măsurile de siguranță) existente în Regulamentul intern al său. Proprietarul va avea dreptul să solicite Operatorului comunicarea Regulamentului intern și modificarea Regulamentului intern în măsura în care solicitarea de modificare este rezonabilă, în legătură cu dispoziții ale Regulamentului care afectează modul de prestare a activităților și în conformitate cu dispozițiile legale aplicabile. 
(4) Operatorul este răspunzător în întregime de angajarea și de condițiile de lucru ale angajaților săi.
(5) Operatorul va lua toate măsurile necesare privind igiena, sănătatea, securitatea la locul de muncă și normele de protecție a muncii, în conformitate cu Legea. Operatorul va aplica metode sigure de lucru pentru toate activitățile prestate în sensul contractului sau orice alte activități care au legătură cu acesta, pentru a asigura securitatea și sănătatea propriilor angajați, precum și a reprezentanților Proprietarului și a oricărei alte persoane care intră în incidențele Operatorului. Principiile și metodele privind sănătatea și securitatea în muncă aplicate de Operator vor fi în conformitate cu Legea.

CAPITOLUL XII
ÎNCETAREA CONTRACTULUI

Art.22. (1) Prezentul contract de gestiune directă încetează în următoarele situaţii:
a) la expirarea duratei stabilite în contract, dacă părţile nu convin, în scris, prelungirea acestuia în condiţiile  stipulate în prezentul contract și conform legii în vigoare la data prelungirii;
b) în cazul în care interesul naţional sau local o impune, prin denunţarea unilaterală de către Proprietar, în baza unei notificări, cu plata unei despăgubiri juste şi prealabile în sarcina Proprietarului;
c) în cazurile prevăzute la capitolul IX - Forța majoră, fară plata unei despăgubiri;
d) în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;
e) în cazul falimentului Operatorului;
f) dacă părțile convin încetarea contractului, prin act adițional, cu respectarea prevederilor legale în vigoare la acea dată;
g) în cazul lipsei, retragerii sau încetării valabilității avizelor deținute de Operator, cu plata de despăgubiri;
h) în situația în care, în urma parcurgerii procedurilor prevăzute la Cap. X „Menținerea echilibrului contractual” este permisă încetarea contractului.
(2) În cazul încetării contractului înainte de termen, se va acorda un preaviz de 30 de zile, cu excepția cazurilor în care sunt prevăzute în mod expres în cuprinsul contractului, alte termene pentru preaviz.
(3) Operatorul va coopera deplin pentru preluarea gestiunii activităților serviciului public de exploatare și întreţinerea stațiilor de încărcare de pe raza municipiului Timișoara, cu noul operator căruia i se va încredința gestiunea activităților sau cu Proprietarul, după caz, în sensul următoarelor:
- să mențină legătura cu Proprietarul, și/sau noul Operator, să furnizeze asistență și sprijin privind activitățile componente ale serviciilorşi activităţilor necesare exploatării și întreţinerii obiectului prezentului Contract și transferul lor către Proprietar sau noul operator;
[bookmark: _Toc332970683][bookmark: _Toc333325733][bookmark: _Toc333326804][bookmark: _Toc334082563][bookmark: _Toc337558573][bookmark: _Toc337653353][bookmark: _Toc337740430]- să furnizeze Proprietarului, și noului Operator toate informațiile privind bunurile de retur, inclusiv amplasamentele aferente, precum și serviciile necesare funcționării și prestării acestora;
[bookmark: _Toc332970685][bookmark: _Toc333325735][bookmark: _Toc333326806][bookmark: _Toc334082565][bookmark: _Toc337558575][bookmark: _Toc337653355][bookmark: _Toc337740432]- în timpul contractului sau după încetarea acestuia, să nu acționeze în niciun fel, direct sau indirect, care să prejudicieze, să împiedice sau să facă dificil transferul activităților.
(4) La încetarea contractului de delegare bunurile care au fost utilizate de Operator în derularea contractului vor fi repartizate după cum urmeză:
- Bunurile de retur vor reveni Proprietarului de plin drept, gratuit și libere de orice sarcini.
- Bunuri proprii vor rămâne proprietatea Operatorului.

CAPITOLUL XIII
REZILIEREA  CONTRACTULUI

[bookmark: _Toc389744753]Art.23. Rezilierea contractului din culpa Operatorului
[bookmark: _Toc389744754](1) Proprietarul are dreptul să rezilieze unilateral prezentul contract, în momentul survenirii oricăreia dintre următoarele evenimente (obligații încălcate):
a) nerespectarea, de către Operator, a oricăreia dintre obligațiile contractuale și/sau stabilite în caietul de sarcini;
b) nerespectarea repetată și nejustificată a Indicatorilor de performanță;
c) nerealizarea corespunzătoare sau la termenul stabilit a investițiilor;
(2) Proprietarul va comunica Operatorului intenția de reziliere unilaterală a contractului prin notificare scrisă, menționând felul și întinderea obligației încălcate.
(3) La primirea notificării prevăzute la alin. 2, Operatorul va fi îndreptățit să remedieze, în termen de 30 de zile de la data primirii notificării, obligația încălcată.
(4) Atunci când o obligație nu poate fi remediată în mod rezonabil în perioada de remediere menționată la alin. 3, Operatorul va lua toate măsurile necesare pentru remedierea încălcării respective în cea mai mare măsură posibilă în timpul perioadei de remediere și va face propuneri Proprietarului, anterior expirării respectivei perioade, privind finalizarea remedierii respectivei obligații încălcate.
(5) În cazul în care Proprietarul nu acceptă propunerile rezonabile de remediere ale  Operatorului sau dacă, după  acceptarea propunerilor respective, Operatorul nu remediază obligația încălcată, în conformitate cu aceste propuneri, Proprietarul poate, printr-o notificarea scrisă, adresată Opertatorului, să rezilieze contractul, iar contractul va înceta de drept începând cu data prevăzută în această notificare.
(6) Rezilierea operează de plin drept de la data comunicată în notificarea transmisă părții în culpă de către partea prejudiciată, fără alte formalități prealabile și fără intervenția instanței de judecată.
Art.24. Rezilierea contractului din culpa Proprietarului
(1) Operatorul va avea dreptul (dar nu și obligația) să rezilieze prezentul contract în caz de încălcare gravă, de către Proprietar, a oricăreia din obligațiile asumate în baza prezentului contract, care are un efect negativ semnificativ asupra drepturilor sau obligațiilor sale, în baza prezentului contract.
(2) În cazul în care Operatorul are dreptul să rezilieze prezentul contract în baza prevederilor alin.1, se va aplica procedura prevăzută la art. 24.

CAPITOLUL XIV
CLAUZE SPECIALE

Art.25. Prin semnarea prezentului contract, Operatorul confirmă că a luat la cunoştinţă despre toate condiţiile impuse de Proprietar aşa cum rezultă acestea din prezentul contract, din caietul de sarcini, regulamentul  serviciului și că le acceptă fără obiecţiuni.
Art.26.  Este interzisă subcontractarea obiectului prezentului contract.
[bookmark: _Toc332970791][bookmark: _Toc333325838][bookmark: _Toc333326909][bookmark: _Toc334082668][bookmark: _Toc337128605][bookmark: _Toc337558669][bookmark: _Toc337653449][bookmark: _Toc337740527]Art.27. Nu este permisă amplasarea de reclame de nici un fel pe bunurile de retur care sunt utilizate în executarea contractului.
[bookmark: _Toc389744766]


[bookmark: _Toc337740556]Art.28. Renunțare
[bookmark: _Ref508682619][bookmark: _Toc337740557](1) Nu se va putea considera că s-a renunțat la vreun drept, termen sau prevedere din contract de către oricare parte, decât dacă această renunțare este efectuată în scris și în mod expres de respectiva parte.
[bookmark: _Toc337740558][bookmark: _Toc332970824][bookmark: _Toc333325870][bookmark: _Toc333326941][bookmark: _Toc334082700][bookmark: _Toc337128637][bookmark: _Toc337558701][bookmark: _Toc337653481][bookmark: _Toc337740559](2) Faptul că o parte renunță la invocarea încălcării unei clauze contractuale de către cealaltă parte nu înseamnă că renunță la invocarea încălcărilor ulterioare ale aceleiași sau ale oricărei alte clauze. Faptul că o parte renunță la invocarea neîndeplinirii unei obligații contractuale de către cealaltă parte nu înseamnă că renunță la invocarea neexecutărilor ulterioare.
[bookmark: _Toc332970825][bookmark: _Toc333325871][bookmark: _Toc333326942][bookmark: _Toc334082701][bookmark: _Toc337128638][bookmark: _Toc337558702][bookmark: _Toc337653482][bookmark: _Toc337740560](3) Nicio renunțare nu va avea efecte juridice dacă nu este specificată în mod expres ca fiind renunțare și comunicată în scris celeilalte părți conform regulilor privind comunicările între părți stipulate în prezentul contract.
(4) Nicio renunțare a oricărei părți la orice termen sau condiție a prezentului contract, în unul sau mai multe cazuri, nu va fi considerată sau interpretată ca renunțare ulterioară la aceiași/aceleași sau alți/alte termeni sau condiții ai contractului.


CAPITOLUL XV
MODIFICAREA CONTRACTULUI

[bookmark: _Toc389744749]Art.29. (1) Modificarea prezentului Contract se face numai prin act adițional încheiat în scris între Părțile contractante.
(2) Contractul nu poate fi modificat în sensul introducerii în obiectul acestuia a unei activități care nu a făcut obiectul încredințării gestiunii directe, conform legii.
(3) Proprietarul poate modifica unilateral cerințele legate de modul de gestiune directă și de prestare a activităților serviciului de exploatare și întreţinere a stațiilor de încărcare de pe raza municipiului Timișoara care sunt prevăzute în Regulamentul de serviciu sau Caietul de sarcini al serviciului, atașate ca anexe la prezentul contract, prin modificarea acestor documente și înlocuirea respectivelor anexe, prin act adițional la Contract, cu noul Regulament și/sau noul Caiet de Sarcini ale serviciului, după caz. 
(4) Prin act adițional se pot încredința, prin gestiune directă, serviciile și activitățile necesare exploatării și întreținerii stațiilor de încărcare aflate in proprietatea Municipiului Timișoara.
(5) În cazul în care aceste modificări afectează echilibrul contractual se vor aplica prevederile art. 20 „Menținerea echilibrului contractual”.



CAPITOLUL XVI
SOLUŢIONAREA EVENTUALELOR DIVERGENŢE ŞI A LITIGIILOR

Art.30. (1) Părţile vor depune toate eforturile pentru a rezolva pe cale amiabilă, prin tratative directe şi negociere amiabilă, orice neînţelegere sau dispute/divergenţe care se poate/pot ivi între ele în cadrul sau în legătură cu îndeplinirea Contractului.
(2) Dacă disputa nu a fost astfel soluţionată şi Părţile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc şi în scris, în privinţa poziţiei lor asupra aspectului în dispută precum şi cu privire la a soluţia pe care o întrevăd pentru rezolvarea ei.
(3) Dacă încercarea de soluţionare pe cale amiabilă eşuează sau dacă una dintre Părţi nu răspunde în termen 15 zile la solicitare, oricare din Părţi are dreptul de a se adresa instanţelor de judecată competente.
	
CAPITOLUL XVII
CONFIDENŢIALITATEA INFORMAŢIILOR ŞI PROTECŢIA DATELOR CU CARACTER PERSONAL

Art.31. (1) Operatorul va considera toate documentele şi informaţiile care îi sunt puse la dispoziţie în vederea încheierii şi executării Contractului drept strict confidenţiale.
(2) Obligaţia de confidenţialitate nu se aplică în cazul solicitărilor legale privind divulgarea unor informaţii venite, din partea anumitor autorităţilor publice, în cazul în care legea prevede obligaţia Proprietarului de a furniza aceste informaţi.
(3) În prelucrarea datelor cu caracter personal conform Contractului, Părţile se angajează să respecte toate obligaţiile stabilite conform legislaţiei privind protecţia datelor cu caracter personal inclusiv, dar fără limitare,conform prevederilor Regulamentului nr. 679/2016 privind protecţia persoanelor fizice în ceea ce priveşteprelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE („GDPR”).
(4) În contextul încheierii şi executării Contractului, Părţile vor putea prelucra o serie de date cu caracter personal, precum datele de identificare şi datele de contact de tipul nume, prenume, funcţia ocupată, adresă de email, număr de telefon, semnătură ale persoanelor fizice desemnate în mod direct sau indirect, de către oricare dintre Părţi în calitate de persoane de contact în vederea executării contractului precum şi datele de identificare şi date de contact ale administratorilor, directorilor sau altor reprezentanţi legali sau convenţionali ai Părţilor responsabili cu semnarea, executarea, încetarea sau efectuarea oricăror formalităţi ce rezultă din lege sau din convenţia părţilor în vederea ducerii la îndeplinire a obligaţiilor stabilite prin prezentul Contract.
(5) Părţile declară şi garantează că se vor informa reciproc şi în prealabil cu privire la activităţile de prelucrare a datelor cu caracter personal, cu respectarea prevederilor articolului 13 din GDPR şi a legislaţiei în materie, şi că vor asigura informarea adecvată a tuturor persoanelor fizice ale căror date cu caracter personal sunt prelucrate şi dezvăluite în contextul încheierii şi executării prezentului Contract.
(6) În vederea asigurării securităţii şi confidenţialităţii prelucrării datelor cu caracter personal, Părţile vor implementa măsuri tehnice şi organizatorice adecvate şi se vor asigura că persoanele care efectuează operaţiuni de prelucrare a datelor persoanelor vizate cunosc şi respectă cerinţele legale în materie precum şi politicile şi procedurile interne implementate la nivelul fiecărei Părţi.
(7) Fiecare dintre Părţi se obligă să informeze cealaltă Parte cu privire la existenţa unor breşe de securitate sau a unor încălcări a securităţii datelor cu caracter personal fără întârziere nejustificată şi să ia măsurile care se impun pentru remedierea acestora.

CAPITOLUL XVIII
					DISPOZIŢII FINALE

Art.32. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât și în momentul primirii.
(3) Comunicările dintre părţi se pot face şi prin fax, e-mail sau prin alte mijloace de comunicare convenite între părţi, cu condiţia confirmării în scris a primirii comunicării.
[bookmark: _Toc350954036][bookmark: _Toc332970605][bookmark: _Toc333325655][bookmark: _Toc333326726][bookmark: _Toc334082481][bookmark: _Toc337128427][bookmark: _Toc337558493][bookmark: _Toc337653273][bookmark: _Toc337740347]Art.33. (1) Părţile convin că acest contract va fi interpretat şi executat conform legilor din România.
(2) Limba care guvernează contractul este limba română.

